open-index/open-wikipedia-markdown huggingface dataset:
Կլեբեր հրապարակ

**Կլեբեր հրապարակ** (գերմաներեն՝ *Kleberplatz*, էլզասերեն՝ *Klewerplàtz*), Ֆրանսիայի Ստրասբուրգ քաղաքի հիմնական հրապարակն է։

Մինչև վերականգնողական աշխատանքները, հրապարակը ծառայում էր որպես հավաքատեղի խոշոր իրադարձությունների համար, օրինակ՝ մարզական միջոցառումներ (նշելու 1998 թ․ Ֆուտբոլի աշխարհի առաջնությունում Ստրասբուրգի *Racing Club* ֆուտբոլային ակումբի տարած հաղթանակը), քաղաքական իրողություններ (նշելու 2002 թ․ նախագահական ընտրությունների արդյունքները) կամ արհմիության կազմակերպած ցույցեր։

## Անվանումը
Հրապարակը ունեցել է բազում անուններ տարիների ընթացքում․ *Barfüßerplatz*՝ մինչև 1528–1531 թթ․, *Waffenplatz*՝ 17–րդ դարում, *place Kléber*՝ 1840 թ․ հունիսի 24–ից՝ ի պատիվ բնիկ ստրասբուրգցի գեներալ Ժան–Բապտիստ Կլեբերի։ Բայց 1940–ից մինչև 1944 թթ․, հրապարակի անունը վերափոխվում է *Karl-Roos-Platz*–ի՝ էլզասցի Կարլ Ռոսի պատվին, ով մեղադրված է լինում Գերմանիայի հետ լրտեսության ու ազգային–սոցիալիստական գաղափարներ տարածելու մեջ։ Այժմ հրապարակը կրկին կոչվում է *place Kléber։*

## Պատմություն
1886-1960 թթ․ եղել է Ստրասբուրգի հին տրամվայի կենտրոնը և ծառայել որպես ավտոկայանատեղի։ 1994 թ․-ին ճարտարապետ Գայ Կլապոտը տարածքը վերափոխում է հրապարակի։ Այս փոփոխումը քաղաքի հետիոտնայինացման հետևանքն էր։ Նաև՝ նոր տրամվայի A ու D գծերը անցնում էին հրապարակի արևմտյան հատվածի երկարությամբ։

Մինչև 2003 թ․, հրապարակում ամեն չորեքշաբթի ու ուրբաթ օրերին բացօթյա շուկաներ էին առկա։

2007 թ․-ին հրապարակը ամբողջովին վերակառուցվեց՝ Օբետ շենքի վերակառուցման հետ միաժամանակ։

## Նկարագրություն
### Օբետը (l'Aubette)
մինի|ձախից|Օբետը 2014 թվականին
Հրապարակում է գտնվում Օբետ շենքը՝ կառուցված 18-րդ դարում, 1778 թ․՝ նեոդասական ոճով։ Այն սկզբում ծառայել է որպես պահակակետ, իսկ 19-րդ դարի վերջերին վերածվել երաժշտական կոնսերվատորիայի, իսկ 1928 թ․-ին՝ ժամանցի կենտրոնի։

Հայտնի արտիստներ Թեո վան Դուսբուրգը, Ժան Արպն ու Սոֆի Թոյբեր-Արփը իրենց գեղանկարչությամբ հարստացրել են թանգարանը 1928 թ․-ին։ Շատ արվեստագետներ Օբետը համեմատում են Սիքստինյան կապելլա մատուռի հետ ու այն համարում դրա ժամանակակից արվեստի տեսակը։մինի|Տոնածառը 2014 թվականին
### Սուրբծննդյան մեծ տոնածառը
Համաձայն Ստրասբուրգի *Christkindelsmärik* սուրբծննդյան շուկայի ավանդույթներին, ամեն տարի սուրբծննդյան տոնածառ է բերվում Ֆրանսիայի Վոգեզներ լեռներից և, խաղալիքներով ու լույսով զարդարվելուց հետո, տեղադրվում հրապարակի հարավ-արևելյան անկյունում։

### Սիրահարների սրճարանը
Առաջին անգամ այս մեծ վրանը փակցվել է 2016 թ․-ի *Ստրասբուրգ, իմ սեր* (ֆր․՝ *Strasbourg mon amour*) կոչվող միջոցառման ընթացքում։ Այդ տարվանից ի վեր, վրանը դարձել է միջոցառման խորհրդանիշը։ Հենց դրա ներքո էլ տեղի են ունենում միջոցառումներ Սուրբ Վալենտինի օրվա հետ կապված։

## Արտաքին հղումներ
* Կլեբեր հրապարակը․ ֆոտոշարք

## Ծանոթագրություններ

Կատեգորիա:Ֆրանսիայի հրապարակներ
Կատեգորիա:Ստրասբուրգ
Բելգերն

**Բելգերն** (), Գերմանիայի Սաքսոնիա երկրամասի Բելգերն-Շիլդաու քաղաքի մաս։ Մինչև 2013 թվականի հունվարի 1-ը Բելգերնը ինքնուրույն համայնք էր և ենթակա էր Լայպցիգ վարչական շրջանին։ Ներառված է Հյուսիսային Սաքսոնիա երկրամասի շրջանում։

Բելգերնը հին սլավոնական քաղաք է, որտեղ ապրում էին նիժիչիները՝ արևմտյան սլավոնական ցեղերը։ Անունը սլավոնական ծագում ունի՝ բել՝ սպիտակ  և գեր՝ լեռ բառն աղավաղված, այսինքն *սպիտակ լեռ*, ավելի ուշ գերմանական հողի վրա անունը վերածվել է Բելգերնի, այժմ քաղաքը Գերմանիայի Սաքսոնիա երկրամասի Բելգերն-Շիլդաու քաղաքի մաս է կազմում։

2011 թվականի վերջին Բելգերնի բնակչությունը կազմել է մոտ 4700 մարդ։ Զբաղեցնում է 17,31 կմ2 տարածք։ Պաշտոնական կոդը 14 3 89 040 է։

Քաղաքը բաժանված էր 16 քաղաքային շրջանների։

## Ծանոթագրություններ

## Գրականություն
* 

## Արտաքին հղումներ
* www.stadtbelgern.de Պաշտոնական կայք

Կատեգորիա:Գերմանիայի քաղաքներ
Կատեգորիա:Սաքսոնիայի քաղաքներ
Կատեգորիա:Բնօրինակում անաղբյուր հոդվածներ
Քսենյա Բուկշա

**Քսենիա Սերգեևնա Բուկշա**  (, գրական կեղծանունը Կշիշտոֆ Բակուշ, ), ռուս գրող, բանաստեղծ, լրագրող։

## Կենսագրություն
Քսենիա Բուկշան ծնվել է 1983 թվականի ապրիլի 6-ին Լենինգրադում։ Ավարտել է Սանկտ Պետերբուրգի Անիչկովի անվան ճեմարանը և Երաժշտական դպրոցը, ապա` Սանկտ Պետերբուրգի պետական համալսարանի տնտեսագիտական ֆակուլտետի «Ձեռնարկությունների տնտեսագիտություն» բաժինը (2000-2005)։ Համալսարանի առաջին կուրսից աշխատել է «*Эксперт Северо-Запад*» ամսագրում և *АВК* ներդրումային ընկերությունում։ Գովազդային գործակալությունում աշխատել է որպես տեքստեր մշակող, խմբագիր և թարգմանիչ։ Եղել է  «*Рекламные идеи*» ամսագրի խմբագրի տեղակալը։ Գրել սկսել է տասնչորս տարեկան հասակում։ 2001 թվականին տասնութ տարեկան հասակում ավարտել է իր առաջին վեպը, որը տպագրվել է «*Геликон Плюс*»-ում։ Քսենիա Բուկշան բնակվում է Սանկտ Պետերբուրգում։ Ունի չորս երեխա։

## Գրական մրցանակներ
* 2014 - «Ազգային բեստսելլեր» մրցանակ («*Свобода* գործարան»-ի համար)

## Մատենագիտություն
### Քսենիա Բուկշայի հրապարակումներ

#### Գրքեր
* 
* 
* 
* 
* 

#### Ընտրված հրատարակություններ
* 
* 
* 

#### Հարցազրույցներ
* 

### Քսենյա Բուկշայի մասին
* 
* 
* 

## Ծանոթագրություններ

## Արտաքին հղումներ
* Персональный сайт
* Ксения Букша в «Журнальном зале»
* Ксения Букша на сайте «Лаборатория фантастики»

Կատեգորիա:«Ազգային բեսթսելլեր» մրցանակի դափնեկիրներ
Կատեգորիա:Գրական կեղծանուններով հայտնի հեղինակներ
Կատեգորիա:Ռուս բանաստեղծներ
Կատեգորիա:Ռուս գրողներ
Կատեգորիա:Ռուս թարգմանիչներ
Կատեգորիա:Ռուս լրագրողներ
Կատեգորիա:Ռուս խմբագիրներ
Կատեգորիա:Սանկտ Պետերբուրգի պետական համալսարանի շրջանավարտներ
S.N.U.F.F.

**«»**, ռուս ժամանակակից գրող Վիկտոր Պելևինի տասներորդ վեպն է, որը լույս է տեսել 2011 թվականի դեկտեմբերին` 150000 օրինակ տպաքանակով։

Պելևինը SNUFF-ը վերաիմաստավորել է որպես Special Newsreel/Universal Feature Film, որից հետո այդ բառը հաստատվել է քաղտեխնոլոգների բառապաշարում, թեպետ նրա նշանակած երևույթը շատ ավելի վաղ է հայտնվել։

Հեղինակային ամփոփագիրն է. «Վիկտոր Պելևինի ուտոպիական վեպը կանանց սրտի խոր և թռիչքային հմտությունների բարձրագույն գաղտնիքների մասին»։

## Անվանում
Սնաֆ-վիդեոները () կարճամետրաժ ֆիլմեր են, որտեղ ցուցադրվում են իրական սպանություններ՝ դրանց նախորդող զոհի նվաստացումով։ Տարածվում են զվարճանքի և գումարի համար։

## Սյուժե
Վեպի սյուժեն ծավալվում է հետապոկալիպսիսյան աշխարհում՝ երկու երկրների՝ Ուրկաինայի (Ուրկաինայի Ուրկագանատ), որը բնակեցված է «օրկերով», և նրա վերևում կախված «մարդկանցով» բնակեցված Բիզանտիում (Big Byz) արհեստական հսկա գնդի միջև հարաբերությունների շուրջ։

Ուրկաինան տեխնոլոգիապես հետամնաց հասարակություն է, առօրյա կյանքում խոսում է «վերին ռուսերենով» (պետական լեզուն վերին կենտրոնասիբիրերենն է), իսկ Բիզանտիումը, ընդհակառակը, տեխնոլոգիապես զարգացած «դիկտոկրատական» պետություն է, որտեղ գերիշում է եկեղեցական անգլերենը, որը նման է անգլերենին։ Այնուամենայնիվ, Բիզանտիումը տառապում է ֆիզիկական տարածության անբավարարությունից և համաձայնության տարիքի մասին օրենքներից, որոնք արգելում են 46 տարեկանից ցածր մարդկանց հրապարակային սեռական շփումը։ Բիզանտիումի շատ բնակիչներ ապրում են տարբեր աստիճանի զարգացվածության տիկնիկ ռոբոտների («սուրաների») հետ։

Շարադրանքն իրականացվում է «մարդու»՝ Դեմյան-Լանդուլֆ Դամիլոլա Կարպովի անունից, որն աշխատում է զինված անօդաչու թռչող տեսախցիկի օպերատոր։ Քաղաքացիական կյանքում Կարպովն ապրում է Կայա անունով ապառիկ գնված սուրայի հետ, որը նրան և երկու «օրկերի» ներքաշում է իր անձնական շահերի ու էլիտաների շահերի հետ կապված խարդավանքի մեջ։ Կայան իր ուզածին հասնելու համար մանիպուլյացիայի է ենթարկում Դամիլոլային։

Վեպը պարունակում է երգիծական ոճով ներկայացված բազմաթիվ ակնարկներ Արևմուտքի և Ռուսաստանի (ինչպես նաև «առաջին աշխարհի» և մնացած մարդկության) ժամանակակից (2011 թվական) սոցիալական և քաղաքական իրավիճակի վերաբերյալ։ Տեքստը հագեցած է անպարկեշտ բառապաշարով և «նորալեզվով», որը մեծ մասամբ կազմված է անգլերեն և ռուսերեն բառերից, որոնք փոխել են իրենց իմաստը նկարագրված ապագա աշխարհում։

## Հղումներ հեղինակի այլ ստեղծագործություններին
* ««Burning Bush» գործողություն»՝ հիշատակում է Սեմյոն Լևիտանը։
* «Empire V»՝ շշուկների մակարդակով հիշատակվում է հսկայական չղջիկի պաշտամունքը։
* «Ալ-Էֆեսբիի զենիթային օրենսգրքերը»՝ անօդաչու թռչող սարքերը նշված են որպես սուրաների արհեստական բանականության նախահայրեր։

## Կարծիքներ և քննադատություններ
Գրաքննադատ Գալինա Յուզեֆովիչը նշում է.

Գրականագետ Մաքսիմ Լավրենտևը («Ազգային բեսթսելլեր» մրցանակի համար գրախոսությունից).

## Ծանոթագրություններ

## Գրականություն
* 
* Крикунов А. Уркаина будущего.  // «Еженедельник 2000» — № 5 (592) 3—9 февраля 2012 г.
* 

## Արտաքին հղումներ
* Բեթմանին սպանել են // «Տամգա» պորտալ
* Վիկտոր Պելևինի ստեղծագործությունների կայքը
* Ստեղծագործության մի մասը «Էքսմո» հրատարակչությունից

Կատեգորիա:2011 թվականի ռուսական վեպեր
Կատեգորիա:2011 վեպեր
Կատեգորիա:Հետապոկալիպտիկ վեպեր
Կատեգորիա:Ռուսերեն վեպեր
Կատեգորիա:Վիկտոր Պելևինի վեպեր
Ստորին տունդրա (ալբոմ)

**«Ստորին տունդրա»** (), ռուսական «Վա Բանկ» ռոք խմբի ստուդիական ալբոմը, որը ձայնագրվել և թողարկվել է 1999 թվականին։ Վիկտոր Պելևինի համանուն պատմվածքի յուրատեսակ «սաունդթրեքն» է, որը գրվել է հատուկ ալբոմի թողարկման համար և տպագրվել է ծալաթերթիկի ներդիրում։

## Ստեղծման պատմություն
«Չապաևն ու Պուստոտան» վեպը կարդալուց հետո «Վա Բանկ» խումբը շատ է տպավորվում Վիկտոր Պելևինի ստեղծագործությունից։ «Վա Բանկ»-ի անփոփոխ ղեկավար Ալեքսանդր Ֆ. Սկլյարի գլխում միտք է հղանում.

Գաղափարն այն է, որ Վիկտոր Պելևինը ստեղծում է նոր պատմվածք, իսկ «Վա Բանկ» խումբը գրում է դրա սաունդթրեքը, և դա տպագրվում է որպես բազմաժանր ստեղծագործական արտադրանք։

Երաժշտական լրագրող Անդրեյ Գավրիլովը Ալեքսանդր Ֆ. Սկլյարին տալիս է Պելևինի հեռախոսահամարը։ Ալեքսանդրը զանգահարում է Վիկտորին և շարադրում գաղափարը։ Մի քանի ամիս անց Վիկտորը վերադառնում է դրական պատասխանով։ Ստեղծագործական աշխատանքը նույնպես տևում է մի քանի ամիս։ Վիկտոր Պելևինը ձեռագիրը հանձնում է «Վա Բանկ» խմբին։ Ձեռագրում լինում են ապագա երգերի անվանումներով նշումներ։ Ալբոմի թողարկումը տևում է մոտ 9 ամիս։ Վիկտոր Պելևինը ալբոմի պրեմիերային ներկա չի լինում։

## Երգերի ցանկ
Բոլոր երգերը գրված են խմբի երաժիշտների կողմից, բացառությամբ նշվածների:

## Ձայնագրության մասնակիցներ
* Ալեքսանդր Ֆ. Սկլյար՝ վոկալ, կիթառ
* Եգոր Նիկոնով՝ կիթառ, վոկալ
* Ալիկ Իսմագիլով՝ բաս կիթառ, վոկալ
* Անդրեյ Բելիզով՝ հարվածային գործիքներ
* Օլեգ Լիտվիշկո՝ ամբողջ էլեկտրոնիկան և սեմփլներ

## Ծանոթագրություններ

## Արտաքին հղումներ
* «Ստորին տունդրան» ''Discogs.com կայքում''
* «Ստորին տունդրան» «Яндекс.музыка» կայքում

Կատեգորիա:1999 ալբոմներ
Կատեգորիա:Ռուսաստանի երաժշտություն
Ստորին տունդրա (այլ կիրառումներ)

**«Ստորին տունդրա»** անվանումով կան հետևյալ հոդվածները.

* «Ստորին տունդրա», Վիկտոր Պելևինի պատմվածքը
* «Ստորին տունդրա», ռուսական «Վա Բանկ» ռոք խմբի ալբոմը
Գոմադրունք

**Գոմադրունք**, լեռ Հայաստանի Հանրապետության Վայոց ձորի մարզի Ռինդ գյուղի տարածքում։ Գտնվում է ՀՀ մայրաքաղաք Երևանից 70կմ հարավ-արևելք։ Գոմադրունքի գագաթը ծովի մակարդակից 2149մ բարձրության վրա է։

Գոմադրունքի հարավային տարածքը բլրոտ է, իսկ հյուսիսում՝ լեռնային։ Գոմադրունքի լանջեր թեքված են հարավ։ Մոտակայքում գտնվող ամենաբարձր կետը ծովի մակարդակից 2182 մետր է՝ Գոմադրունքից 1 կմ հյուսիս։ Մոտակա խոշոր բնակավայրը Եղեգնաձորն է` Գոմադրունքից 15,6 կմ արևելք։

Գոմադրունքի շրջակայքում հիմնականում խոտհարքներ են։ Լեռան շրջակայքը բավականին նոսր է բնակեցված՝ մեկ քառակուսի կիլոմետրի վրա 28 բնակիչ։ Լեռան տարածքում գերակշռում է ցամաքային կլիման։ Տարեկան միջին տարեկան ջերմաստիճանը 13&nbsp;°C է։ Ամենատաք ամիսը օգոստոսն է, երբ միջին ջերմաստիճանը 30&nbsp;°C է, իսկ ամենացուրտը ՝ հունվարը, −8&nbsp;°C-ով։ Տեղումների տարեկան միջին քանակը 625 մմ է։ Ամենախոնավ ամիսը մայիսն է՝ միջինը 84 մմ անձրևով, իսկ ամենաչորը օգոստոսն է, 11 մմ անձրևով։


View from Mount Gomadrunk, Rind, Armenia 03.jpg


## Ծանոթագրություններ

Կատեգորիա:Հայկական լեռնաշխարհի լեռնագագաթներ
Կատեգորիա:Վայոց ձորի մարզի լեռներ
Մեհրապի խաչքար (Գանձասար)

**Մեհրապի խաչքար**, գտնվում է Արցախի Հանրապետության Մարտակերտի շրջանի Վանք գյուղից 1 կմ արևմուտք՝ Գանձասար վանական համալիրում։

## Տեղադրություն

Խաչքարը հենած է վանական համալիրի գավթի արևելյան պատին՝ ներքուստ, զույգ խաչքարերից ձախակողմյանն է։

## Պատկերաքանդակ

Խաչքարի ստորին մասում քանդակված է խաչը ձեռքին հեծյալ, ում դիմաց գինու փարչը ձեռքին մարդ է կանգնած։

## Վիմական արձանագրություն

Խաչքարի շրջանակներին և թևերի արանքներում առկա է 5 տող վիմական արձանագրություն.

# ԿԱՄԱՒՆ ԱՅ ԵՍ ԳՐԻԳՈՐԻՍ ԿԱԹՈՂԻԿՈՍ ԿԱՆԳ
# ՆԵՑԻ ԶՍԲ ԽԱՉՍ ՓՐԿՈԻԹԻ, ՀԱԻՐ ԻՄՈՅ։
# ԽԱԶՍ ՓՐԿՈԻԹԻ. ՊԱՐՈՆ ՄԵՀՐԱՊԻՆ Ի ԿՈՉ
# ՄԱՆ ԱՒՈՒՐՆ։
# ԹՎ[ԻՆ] :ՌԺԲ: (1563)

Համաձայն արձանագրության խաչքարը կանգնեցրել է Գրիգոր կաթողիկոսը՝ 1563 թվականին, ի հիշատակ պարոն Մեհրապի։

## Տես նաև
* Գանձասար

## Ծանոթագրություններ

Կատեգորիա:Արցախի խաչքարեր
Կատեգորիա:Խաչքարերի վիմական արձանագրություններ
Կատեգորիա:Պատկերաքանդակ խաչքարեր‎
Ֆելիքս Անդրիս Վենինգ Մեյնես

**Ֆելիքս Անդրիս Վենինգ Մեյնես** (, ), հոլանդացի երկրաֆիզիկոս և գեոդեզիստ։

Ճանաչում է ձեռք բերել Երկրի գրավիտացիոն դաշտի չափման ճշգրիտ մեթոդի գյուտի շնորհիվ։ Այս մեթոդը թույլ է տվել արտադրել գրավիտացիոն դաշտի ծովային չափումներ, ինչը հանգեցրել է գիտնականների կողմից ծովի հատակի գրավիտացիոն անոմալիաների հայտնաբերմանը։ Ավելի ուշ այդ անոմալիաները դարձել են մայրցամաքների ամպերի գոյության ապացույցներից մեկը։

Նիդերլանդների գիտությունների թագավորական ակադեմիայի անդամ (1927), Լոնդոնի թագավորական ընկերության արտասահմանյան անդամ (1936), Փարիզի գիտությունների ակադեմիայի թղթակից (1933)։

## Պարգևներ
* 1936` Հովարդ Փոթսի մեդալ
* 1945` Պենրոուզի մեդալ
* 1947` Ալեքսանդր Աղասիզի մեդալ
* 1947` Ուիլյամ Բոուիի մեդալ
* 1962 Վետլեսենի մրցանակ
* 1963 Ուոլասթոնի մեդալ

**Ֆ. Ա. Վենինգ Մեյնեսի անունով կոչվել են.**
* Գրավիմետրի տեսակ, սարք, որը չափում է երկրի գրավիտացիոն դաշտը։
* Մաթեմատիկական ֆունկցիա, որն օգտագործվում է բարձրագույն գեոդեզիայում։
* Եվրոպական երկրաֆիզիկական միության մեդալ։
* Հետազոտական ծրագիր (research school) Ուտրեխտի համալսարանում։
* Լուսնի վրա Վենինգ Մեյնես խառնարան։

## Մատենագիտություն
* 
* 
* 
* 
* 
* 
* 
* 
* 
* 
* 
* 
* 
* 
* 

## Ծանոթագրություններ

## Արտաքին հղումներ
* Vening Meinesz Research School of Geodynamics at Utrecht University
* Some downloadable (pdf scanned) publications by FA Vening Meinesz
* EGU Vening Meinesz Medal

Կատեգորիա:Հոլանդացի ֆիզիկոսներ
Կատեգորիա:Հոլանդացի գիտնականներ
Կատեգորիա:Հոլանդացի գյուտարարներ
Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ
Կատեգորիա:Ֆրանսիայի Գիտությունների ակադեմիայի թղթակից անդամներ
Կատեգորիա:Լոնդոնի թագավորական միության արտասահմանյան անդամներ
Կատեգորիա:Նիդերլանդների արվեստի և գիտությունների թագավորական ակադեմիայի անդամներ
Կատեգորիա:Ֆրանսիայի գիտությունների ակադեմիայի անդամներ
Ելուբայ Աբիլով

**Ելուբայ Աբիլով** ( ), թուրքմեն և ղազախ քաղաքական գործիչ, Մանգիստաուսկայա շրջանի Ժանաօզեն քաղաքի ղեկավար։

## Անձնական կյանք
Ազգությամբ ղազախ է։ Հայրը` Աբիլով Ժակայը, պետական ֆերմայի հովիվ էր։ Մայրը` թոշակառու Աբիլովա Շարշագանը, նույնպես եղել է պետական ֆերմայի հովիվ։ Կինը Աբիլովա Այգուլ Տուրմանգանբետովնան է։ Որդիներն են Աբիլով Բեկբոլատը (1991) և Ժակաև Ժանբոլատը (1996)։

Պահեստազորի ավագ կապիտան է։ Խոսում է ղազախերեն և ռուսերեն։ Հոբբին շախմատ խաղալն է։

## Կենսագրություն
Ծնվել է 1962 թվականի օգոստոսի 19-ին, Թուրքմենբաշիում։

1985 թվականին ավարտել է Թուրքմենստանի գյուղատնտեսական համալսարանի այգեգործության և խաղողագործության ֆակուլտետը` ստանալով գյուղատնտես գիտնականի որակավորում։

1986-1988 թվականներին եղել է Թուրքմենբաշիի ագրոարդյունաբերական համալիրի աշխատողների արհմիության շրջկոմի հրահանգիչ։

1988 թվականից՝ Թուրքմենական ԽՍՀ Ձանգա գյուղի Թուրքմենբաշիի մարզային գործադիր կոմիտեի ավագ հրահանգիչ։

1995 թվականից՝ ժանգա բնակավայրի Թուրքմենբաշիի էտրապի էկոլոգիայի և բնապահպանության տեսչության պետ։ 1998 թվականից` առողջապահության, կրթության և սոցիալական հարցերի վարչության պետ։

2001 թվականից եղել է Թուրքմենբաշիի էտրապի հյաքիմլիկի գործերի ղեկավար։ 2002 թվականից՝ հյաքիմի տեղակալ։

2002 թվականից՝ Մանգիստաուսկայա շրջանի Մանգիստաու գյուղի աքիմի տեղակալ։

2003 թվականից՝ Մանգիստաու գյուղի աքիմ։

2007 թվականից՝ Մանգիստաուսկայա շրջանի Մունեյլի շրջանի աքիմի տեղակալ։

2010 թվականի ապրիլից`
Մանգիստաուսկայա շրջանի Մունեյլի շրջանի աքիմ։

2015 թվականի հուլիսից` Մանգիստաուսկայա շրջանի Ժանաօզեն քաղաքի աքիմ։

## Պարգևներ
* Մեդալ` «Աստանայի 10-ամյակի առթիվ»

## Ծանոթագրություններ

## Արտաքին հղումներ
* Կենսագրությունն Աքիմատի կայքում
* Աքիմի բլոգը
* Ելուբայ Աբիլով

Կատեգորիա:Թուրքմեն պետական գործիչներ
Ես ծառայում եմ սահմանին

**«Ես ծառայում եմ սահմանին»** (), խորհրդային գեղարվեստական լիամետրաժ սև-սպիտակ ֆիլմ, որը նկարահանել է ռեժիսոր Նաում Բիրմանը «Լենֆիլմ» կինոստուդիայում 1973 թվականին։ Ֆիլմի պրեմիերան տեղի է ունեցել 1974 թվականի մայիսի 6-ին։

## Սյուժե
Ֆիլմը պատմում է սահմանապահ ուղեկալի առօրյայի մասին՝ մարտական վարժանքներ, մարզումներ, բանակային կյանք։

## Դերերում
* Բորիսլավ Բրոնդուկով – *գլխավոր ուղեկալի մայոր Կոնստանտին Անատոլևիչ Գրեբնև
* [[Եվգենի Կարելսկիխ]] – *քաղաքական մասի պետի տեղակալ ավագ լեյտենանտ Ալեքսեյ Միխայլովիչ Բորոդին
* Բորիս Շչերբակով – *շարքային Դմիտրի Սեդիխ
* [[Էլեոնորա Շաշկովա]] – *Լիդիա Իվանովնա Գրեբնևա
* Անտոնինա Ակսյոնովա – *Իննա Պետրովնա Բորոդինա
* [[Միխայիլ Կոկշենով]] – *պրապորշչիկ Նիկոլայ Պուզիրյով, ուղեկալի ավագ 
* Անատոլի Ռուդակով – *եֆրեյտոր Սենյա Օսինին
* Ալեքսանդր Ալեքսանդրով – *շարքային Անդրեյ Ստրեկալով
* Յուրի Ակսենտի – *կրտսեր սերժանտ Վալերի Պերսիկով
* Իոսիֆ Ջափարիձե – *շարքային Միքելաձե
* Աարե Լաանեմետս – *Լաանեմետս
* [[Անատոլի Պոպով]] – *սերժանտ Սեմյոնով

## Նկարահանող խումբ
* Սցենարիստներ՝ Ալեքսանդր Ռոզեն, Վլադիմիր Մենշով
* Ռեժիսոր՝ Նաում Բիրման
* Գլխավոր օպերատոր՝ Ալեքսանդր Չիրով
* Գլխավոր նկարիչ՝ Եվգենի Գուկով
* Կոմպոզիտոր՝ Վենիամին Բասներ
* Երգերի տեքստի հեղինակ՝ Միխայիլ Մատուսովսկի

Ֆիլմում հնչում է «Гроза от нас уходит вспять» երգը (երաժշտությունը՝ Վենիամին Բասների, տեքստը՝ Միխայիլ Մատուսովսկու) Էդուարդ Խիլի կատարմամբ։ Ֆիլմում այն երգում է Բորիս Շչերբակովի հերոս Դմիտրի Սեդիխը։

## Ծանոթագրություններ

## Արտաքին հղումներ
* «Ես ծառայում եմ սահմանին» «Լենֆիլմ» կինոստուդիայի ֆիլմերի ծանոթագրված կատալոգ 1918-2003
* 
* 

Կատեգորիա:1970-ականների ռուսերեն ֆիլմեր
Կատեգորիա:1973 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային արկածային ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային սև-սպիտակ ֆիլմեր
Բոն տոնի հյուրը

**«Բոն տոնի հյուրը»** (), ռուս ժամանակակից գրող Վիկտոր Պելևինի պատմվածքն է, որը տպագրվել է 2003 թվականին «ДПП (NN)» ժողովածուում։ Պամվածքում խոսվում է արևելյան փիլիսոփայության մասին։

## Բովանդակություն
Համաձայն ժողովրդական համոզմունքների` մահացածների ճապոնական եռօրյա տոնին` Բոնին, մահացածների հոգիները վերադառնում են ողջերի մոտ և այցելում են իրենց հարազատներին ու մտերիմներին։ Այդպես էլ մեզանից յուրաքանչյուրը պարզապես հյուր է կյանքի անցողիկ տոնակատարությանը։ Մենք գալիս ենք կարճ ժամանակով, որպեսզի անհետանանք ընդմիշտ։ Փիլիսոփայական այս պատմվածքում ներկայացված են հեղինակի մտորումները կյանքի և մահվան, բարու և չարի, սիրո և ատելության մասին։

Մի՞թե մարդը մեխանիզմով տիկնիկի տեսք չունի։ Նա վարպետորեն է պատրաստված. կարող է քայլել, վազել, ցատկել, նույնիսկ խոսել, թեև նրա մեջ չկա ոչ մի զսպանակ։ Բայց հաջորդ տարի նա հանգիստ կարող է հյուրընկալվել Բոն տոնին։ Իսկապես, այս աշխարհում ամեն ինչ ունայնություն է։ Մարդիկ մշտապես մոռանում են դրա մասին... Այսպես գրված էր «Հագակուրեում»` Յուկիո Միկիմո սամուրայի սիրելի գրքում։

Բոն տոնում մարդիկ չկան. Բոն տոնի հյուր նշանակում է ոգի։ Այս աշխարհում ամեն ինչ պարզապես խաբեություն է, և միայն մահն է անկեղծություն։ Տիկնիկներով խաղալը դադարում են, բայց տիկնիկագործ վարպետները մնում են։ Եվ սրի անհարմար հարվածից խեղված գլուխը անվերջ գլորվում է կարմիր գորգի վրայով։

## Ծանոթագրություններ

## Արտաքին հղումներ
* Պատմվածքը Վիկտոր Պելևինի ստեղծագործությունների կայքում

Կատեգորիա:Վիկտոր Պելևինի ստեղծագործություններ
Ջո Ռոդոն

**Ժոզեֆ Փիթեր Ռոդոն** (, ), ավելի հայտնի է որպես  **Ջո Ռոդոն** (),ուելսցի ֆուտբոլիստ, Պրեմիեր լիգայի Տոտենհեմ ակումբի և Ուելսի ազգային հավաքականի կենտրոնական պաշպան։

## Ակումբային կարիերա
Ութ տարեկան հասակում նա սկսեց խաղալ «Սուոնսի Սիթիում», իսկ մինչ այդ մշտապես մասնակցում էր ակումբի տնային խաղերին՝ որպես գնդակ մատակարարող։  2015 թվականին նա կնքեց իր առաջին պրոֆեսիոնալ պայմանագիրը։ Նույն թվականին Ռոդոնը «Սուոնսի Սիթիի» Մինչև 19 տարեկանների թիմի հետ նվաճեց Ուելսի երիտասարդական գավաթը։  2018 թվականի հունվարի 30-ին նա վարձավճարով տեղափոխվեց Չելտենհեմ Թաունակումբ։ Նա 12 հանդիպում է անցկացրել Չելտենհեմի կազմում։

2018 թվականի օգոստոսի 11-ին Ռոդոնը առաջին անգամ հանդես եկավ «կարապների» կազմում Պրեստոնի Նորթ Էնդի դեմ Չեմպիոնշիփի խաղում։

2020 թվականի հոկտեմբերի 16-ին նա 11 միլիոն ֆունտ ստեռլինգի դիմաց տեղափոխվեց Պրեմիեր լիգայի «Տոտենհեմ» ակումբ՝ հնգամյա պայմանագիր կնքելով լոնդոնյան թիմի հետ։

## Ազգային հավաքականում
2016-2018 թվականներին նա խաղացել է Ուելսի Մ 21 հավաքականում։ 2019 թվականի սեպտեմբերի 6-ին նա իր նորամուտը նշեց Ուելսի ազգային հավաքականում՝ Ադրբեջանի դեմ Եվրոպայի առաջնության ընտրական մրցաշարի խաղում։

## Ծանոթագրություններ

## Արտաքին հղումներ
* Ֆուտբոլիստի պրոֆիլը «Տոտենհեմի» պաշտոնական կայքում )
* Ֆուտբոլիստի պրոֆիլը Պրեմիեր լիգայի կայքում )

Կատեգորիա:Տոտտենհեմ Հոտսպուրի ֆուտբոլիստներ
Կատեգորիա:Չելտենհեմ Թաունի ֆուտբոլիստներ
Կատեգորիա:Սուոնսի Սիթիի ֆուտբոլիստներ
Կատեգորիա:Ուելսի հավաքականի ֆուտբոլիստներ
Կատեգորիա:Ուելսցի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռենի ֆուտբոլիստներ
Կատեգորիա:Լիդս Յունայթեդի ֆուտբոլիստներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Տղամարդկանց ֆուտբոլի պաշտպաններ
Ադինա (երգչուհի)

**Ադինա Թեմբի Նդսամսե** (, ), առավել հայտնի է իր Ադինա բեմական անունով, գանացի-հարավաֆրիկացի երգչուհի, երգերի հեղինակ, դերասանուհի և երբեմն՝ մոդել։ 2008 թվականին նա դարձել է Stars of the Future երաժշտական ռեալիթի շոուի հաղթողը։ «Too Late» խորագրով նրա ութերորդ երաժշտական սինգլն ստացել է երկու՝ «Տարվա ձայնագրություն» և «Լավագույն կին վոկալիստ» մրցանակները 2018 թվականի Vodafone Ghana Music Awards երաժշտական մրցանակաբաշխության ժամանակ։

## Վաղ կյանք և երաժշտական կարիերա
Ադինան սկսել է երգել, երբ դեռ երիտասարդ աղջիկ էր։ Նա ավագ դպրոցական կրթություն է ստացել Ուեսլիի աղջիկների ավագ դպրոցում, այնուհետև տեղափոխվել է Կենտրոնական համալսարան, որտեղ ստացել է Բնապահպանական և զարգացման ուսումնասիրությունների դիպլոմ։ Մեծանալով՝ նա միացել է Ազգային թատրոնի երգչախմբին, որտեղ պետք է ելույթ ունենար Kidafest և Fun World շոուներում։

Նա իր տեղն է ստացել Գանայի երաժշտական ասպարեզում, երբ մասնակցել է Charter House Ghana-ի կողմից կազմակերպված երաժշտական ռեալիթի շոուում և, ի վերջո, դարձել դրա հաղթող։

## Մրցանակներ և առաջադրումներ
### Ghana Music Awards
* 2018՝ Տարվա լավագույն կին վոկալ` հաղթանակ
* 2017` Տարվա աֆորփոփ երգ` հաղթանակ
* 2017` Լավագույն կանացի վոկալ` հաղթանակ
* 2016` Տարվա ձայնագրություն` առաջադրում
* 2016` Տարվա աֆորփոփ երգ՝ առաջադրում
* 2016՝ Տարվա լավագույն կին վոկալ՝ առաջադրում

## Ծանոթագրություններ

Կատեգորիա:Բեմական կեղծանուններ
Կատեգորիա:Գանացի դերասանուհիներ
Կատեգորիա:Գանացի երգչուհիներ
Մեթ Դոերթի

**Մեթյու Ջեյմս Դոերթի** (, ), առավել հայտնի է որպես **Մեթ Դոերթի** (), իռլանդացի ֆուտբոլիստ, Իռլանդիայի ֆուտբոլի ազգային հավաքականի և Տոտենհեմ ֆուտբոլային ակումբի պաշտպան։

## Կարիերա
2010 թվականին Դոերթիին Վուլվերհեմպտոնը ձեռք բերեց իռլանդական «Բոհեմիանս» ակումբից։ Ֆուտբոլիստն Անգլիայի Պրեմիեր լիգայում իր նորամուտը նշել է 2011 թվականի սեպտեմբերի 24-ին «Լիվերպուլի» դեմ խաղում։ 2012 թվականին վարձավճարով տեղափոխվել է շոտլանդական Հիբերնիան ակումբ : Շոտլանդիայի առաջնությունում ֆուտբոլիստն անցկացրել է 13 հանդիպում և դարձել 2 գոլի հեղինակ, որից հետո վերադարձել է «Վուլվերհեմպտոն»։ 2012 թվականի հոկտեմբերին Դոերթին կրկին վարձավճարով ուղարկվել է Բերի ակումբ։ Նա հաստատվել է հիմնական կազմում ՝ խաղալով աջ պաշտպան և գովեստի խոսքեր է վաստակել մարզիչ Քևին Բլեքվելից։ Այնուամենայնիվ, ակումբում ֆինանսական խնդիրները հանգեցրին նրան, որ նրանց վարձակալած բոլոր խաղացողները, ներառյալ Դոերթին 2013 թվականի հունվարին հետ ուղարկվեցին իրենց ակումբներ։ 2017 թվականի սեպտեմբերի 26-ին Դոերթին նոր պայմանագիր է կքնել մինչև 2021 թվականի ամառը։ 2017/2018 մրցաշրջանում Վուլվերհեմպտոնը վեց տարվա բացակայությունից հետո վերադարձավ Պրեմիեր Լիգա։ 2018 թվականի հոկտեմբերի 6-ին Դոերթին խփեց Պրեմիեր Լիգայում իր առաջին գոլը «Քրիսթալ Փելասի» դեմ խաղում։2018-ի սեպտեմբերին Դոերթին ստացավ Պրեմիեր Լիգայի ամսվա լավագույն խաղացող մրցանակ։ 2019 թվականի փետրվարի 15-ին Դոերթին նոր պայմանագիր կնքեց մինչև 2023 թվականի ամառը։ 2019 թվականի դեկտեմբերին The Guardian-ի համար նախատեսված հոդվածում Պոլ Դոյլը Դոերթիին անվանեց Վուլվերհեմպտոնում հանդես եկած տասնամյակի լավագույն ֆուտբոլիստ։

2020 թվականի օգոստոսի 30-ին Դոերթին չորս տարվա պայմանագիր կնքեց «Տոտենհեմի» հետ։ 2020 թվականի սեպտեմբերի 13-ին իր նոր ակումբում նորամուտը նշեց «Էվերթոնի» դեմ խաղում։

Դոերթին խաղացել է Իռլանդիայի մինչ 19 տարեկանների ֆուտբոլի ազգային հավաքականում։ 2012 թվականի մայիսին նա տեղափոխվեց մինչև 21 տարեկանների պահեստային կազմ։ 2016 թվականի մարտի 11-ին Դոերթին իր առաջին հրավերն ստացավ Իռլանդիայի մեծահասակների ազգային հավաքական՝ Շվեյցարիայի և Սլովակիայի դեմ ընկերական խաղերի համար 2018 թվականի մարտի 23-ին նա իր նորամուտը նշեց Թուրքիայի դեմ ՝ փոխարինելով ավագ Սիմուս Քոուլմանին։

Դոերթին իրավունք ուներ հանդես գալ նաև Հոլանդիայի ազգային հավաքականում, քանի որ նրա մայրը հոլանդացի է։

## Ծանոթագրություններ

## Արտաքին հղումներ
* Ֆուտբոլիստի էջը «Վուլվերհեմպտոնի» պաշտոնական կայքում

Կատեգորիա:1992 ծնունդներ
Կատեգորիա:Ապրող անձինք
Կատեգորիա:Ատլետիկո Մադրիդի ֆուտբոլիստներ
Կատեգորիա:Բերիի ֆուտբոլիստներ
Կատեգորիա:Իռլանդացի ֆուտբոլիստներ
Կատեգորիա:Իռլանդիայի հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Հիբերնիանի ֆուտբոլիստներ
Կատեգորիա:Հունվարի 16 ծնունդներ
Կատեգորիա:Պրեմիեր Լիգայի ֆուտբոլիստներ
Կատեգորիա:Վուլվերհեմպտոն Ուոնդերերսի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Տոտտենհեմ Հոտսպուրի ֆուտբոլիստներ
Սթիվեն Բերգվեյն

**Սթիվեն Չարլզ Բերգվեյն** ( , ), հոլանդացի ֆուտբոլիստ, անգլիական «Տոտենհեմ Հոտսպուր» ակումբի և Հոլանդիայի ազգային հավաքականի կիսապաշտպան։

## Ակումբային կարիերա
Բերգվեյնը պրոֆեսիոնալ ֆուտբոլով սկսել է զբաղվել հոլանդական «Այաքսի» ակադեմիայում, որտեղ նա 2009 թվականին տեղափոխվել էր «Ուոթերվիք» ակումբից։ 2011 թվականին նա միացավ ՊՍՎ-ի երիտասարդական թիմին։ 2014 թվականի հոկտեմբերի 29-ին, Հոլանդիայի գավաթի Ալմերե Սիթիի դեմ խաղում, Սթիվենն իր նորամուտը նշեց առաջին թիմում ՝ երկրորդ խաղակեսում փոխարինելով Ֆլորիան Յոզեֆսոնին 2015 թվականի մայիսի 10-ին, Հերակլեսի դեմ խաղում, Բերգվեյնն իր նորամուտը նշեց Էրեդիվիզիեում՝ երկրորդ կեսում փոխարինելով Յուրգեն Լոկադիային 2015 թվականին Սթիվենը դարձավ Հոլանդիայի Սուպերգավաթի չեմպիոն։ Դեկտեմբերի 8-ին Մոսկվայի ԲԿՄԱ-ի դեմ խաղում նա իր նորամուտը նշեց Չեմպիոնների լիգայում՝ երկրորդ խաղակեսի ավարտին փոխարինելով Գաստոն Պերեյրոյին։  2016 թվականի օգոստոսի 20-ին Զվոլեի դեմ պաղում Բերգվեյնը խփեց իր առաջին գոլը ՊՍՎ։ 2018 թվականին նա երկրորդ անգամ դարձավ Հոլանդիայի չեմպիոն։

2020 թվականի հունվարի 29-ին Բերգվեյնը դարձավ անգլիական «Տոտենհեմի» խաղացող։ Սթիվենը պայմանագիր կնքեց անգլիական ակումբի հետ մինչև 2025 թվականը։ Տրանսֆերի գումարը կազմել է 32 միլիոն եվրո։ Փետրվարի 2-ին «Մանչեսթեր Սիթիի» դեմ խաղում նա իր նորամուտը նշեց Անգլիայի Պրեմիեր լիգայում Նույն խաղում Սթիվենը խփեց իր առաջին գոլը «Տոտենհեմի» կազմում։

## Միջազգային կարիերա
2014 թվականին Մալթայում անցկացվող Եվրոպայի երիտասարդական առաջնությունում Նիդեռլանդների Մ 17 հավաքականի կազմում Բերգվեյնը նվաճեց արծաթե մեդալ։ Մրցաշարում նա մասնակցել է Թուրքիայի, Մալթայի, Շոտլանդիայի և Անգլիայի թիմերի դեմ հանդիպումներին։ Մալթացիների ու շոտլանդացիների դեմ խաղերում Սթիվենը խփեց երեք գնդակ և ճանաչվեց մրցաշարի լավագույն խաղացող։

2016 թվականին Բերգվեյնը մասնակցեց Գերմանիայում անցկացվող Եվրոպայի երիտասարդական առաջնությանը ։ Մրցաշարում նա մասնակցել է Գերմանիայի, Ֆրանսիայի, Անգլիայի  և Խորվաթիայի  դեմ խաղերին։ Խորվաթների դեմ հանդիպմանը Սթիվենը դարձավ գոլի հեղինակ։

2018 թվականի հոկտեմբերի 13-ին, Ազգերի լիգայում Գերմանիայի ազգային հավաքականի դեմ խաղում, Բերգվեյնը իր նորամուտը նշեց Նիդեռլանդների ազգային հավաքականում :

2020 թվականի սեպտեմբերի 4-ին, Լեհաստանի ազգային հավաքականի դեմ Ազգերի լիգայի խաղում նա խփեց իր առաջին գոլը և հաղթանակ բերեց 1։ 0 հաշվով :

## Նվաճումներ
**Թիմ**

**[[ՊՍՎ Էյնդհովեն|ՊՍՎ]]**

* Նիդեռլանդների ֆուտբոլի առաջնություն - 2014/15, 2015/16, 2017/18
* Հոլանդիայի Սուպերգավաթակիր 2015, 2016 թվական

**Միջազգային**

**Նիդեռլանդներ U17**

* Եվրոպայի երիտասարդական առաջնություն - 2014 թ

**Անհատական**

* Եվրոպայի երիտասարդական առաջնության լավագույն խաղացող - 2014 թ

## Ծանոթագրություններ

Կատեգորիա:1997 ծնունդներ
Կատեգորիա:Ամստերդամ քաղաքում ծնվածներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Հոլանդացի ֆուտբոլիստներ
Կատեգորիա:Հոկտեմբերի 8 ծնունդներ
Կատեգորիա:Նիդերլանդների հավաքականի ֆուտբոլիստներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տոտտենհեմ Հոտսպուրի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Այաքսի ֆուտբոլիստներ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ
Ջաֆեթ Տանգանգա

**Ջաֆեթ Մանզամբի Տանգանգա** (,), անգլիացի ֆուտբոլիստ, «Տոտենհեմ» ակումբի պաշտպան:

## Ակումբային կարիերա
Տանգանգան ծնվել է Լոնդոնում, Կոնգոյի Դեմոկրատական Հանրապետությունից գաղթածների ընտանիքում։ Տաս տարեկան հասակից նա խաղում էր Տոտենհեմ Հոտսպուրի ֆուտբոլային ակադեմիայում։ 2019 թվականի սեպտեմբերի 24-ին նա իր նորամուտը նշեց «Տոտենհեմի» հիմնական կազմում՝ «Կոլչեսթեր Յունայթեդի» դեմ Անգլիայի ֆուտբոլի լիգայի գավաթային խաղում։ Նա Պրեմիեր լիգայում իր նորամուտը նշել է 2020 թվականի հունվարի 11-ին՝ ընդգրկվելով «Լիվերպուլի» դեմ խաղի մեկնարկային կազմում։

## Ազգային հավաքականի կարիերան
Տանգանգան խաղացել է Անգլիայի Մ 16, Մ 17, Մ 18, Մ 19 և Մ 20 հավաքականներում։

## Ծանոթագրություններ

## Արտաքին հղումներ
* Ֆուտբոլիստի պրոֆիլը «Տոտենհեմ Հոտսպուրի» պաշտոնական կայքում )
* Ֆուտբոլիստի պրոֆիլը Պրեմիեր լիգայի պաշտոնական կայքում )

Կատեգորիա:1999 ծնունդներ
Կատեգորիա:Անգլիացի ֆուտբոլիստներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Լոնդոն քաղաքում ծնվածներ
Կատեգորիա:Հունվարի 31 ծնունդներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տոտտենհեմ Հոտսպուրի ֆուտբոլիստներ
Կատեգորիա:Միլուոլի ֆուտբոլիստներ
Կատեգորիա:Աուգսբուրգի ֆուտբոլիստներ
Կատեգորիա:Շեֆիլդ Յունայթեդի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Ջեյք Հանրահան

**Ջեյք Հանրահան** (, ), բրիտանացի լրագրող, փոդքասթեր և վավերագրական ֆիլմերի հեղինակ։

Հանրահանը գրում է պատերազմի և հակամարտությունների մասին՝ հատուկ ուշադրություն դարձնելով աշխարհազորի ուժերին, ռազմականացված կազմավորումներին և պարտիզանական պատերազմին։ Նա առավել հայտնի է Թուրքիայի հարավ-արևելքում քրդական ռազմականացված խմբավորման՝ Քրդական բանվորական կուսակցության (ՔԱԿ) գործունեության լուսաբանմամբ։ Նա ձերբակալվել էր 2015 թվականի սեպտեմբերին Թուրքիայում իր գործընկերների՝ Ֆիլիպ Փենդլբերիի և Մոհամեդ Ռասուլի հետ այն բանից հետո, երբ ՔԱԿ-ի երիտասարդական թևի երեք անդամներ ակտիվորեն մարտնչել են Թուրքիայի զինված ուժերի դեմ։ Հանրահանը երկու շաբաթ անցկացրել է Թուրքիայի խիստ ռեժիմի մի քանի բանտերում, նախքան Մեծ Բրիտանիա արտաքսվելը։ Նա Թուրքիային կոչ է արել ազատ արձակել թարգմանիչ Մոհամեդ Ռասուլին, որը կալանքի տակ է մնացել Հանրահանի ազատ արձակումից հետո ավելի քան 100 օր։ Հանրահանը նաև լուսաբանել է Ուկրաինայի պատերազմի մասին՝ միավորվելով ինչպես Ուկրաինական ցամաքային զորքերի, այնպես էլ Դոնբասի անջատողական ուժերի հետ։ Նա նաև լուսաբանել է Սիրիայի, Իրաքի և Պաղեստինի պատերազմները, ինչպես նաև տարբեր անկարգություններ ողջ Եվրոպայում։

Հանրահանը ղեկավարում է «Ժողովրդական ճակատ» անկախ մեդիա հարթակը, որը բաղկացած է փոդքասթից, վավերագրական ֆիլմերից և ամսագրից։ Այդ հարթակի շրջանակներում նա թողարկել է «Ղարաբաղի ուրվականներ» () վավերագրական ֆիլմը, որը պատմում է 2020 թվականի Արցախյան երկրորդ պատերազմի մասին։

Հանրահանը նաև աշխատել է որպես լրագրող և պրոդյուսեր *VICE News*-ում և HBO հարթակի վավերագրական ֆիլմերում։

Հանրահանի հետաքննական ռեպորտաժն արժանացել է «*duPont*» լրագրողական մրցանակին։

2020 թվականի նա սկսել է «*Q-Clearance: The Hunt for QAnon*» փոդքասթը, որի նպատակն է հստակեցնել «*[[QAnon]]*» իրավական քաղաքական ֆենոմենի ծագումը և բնույթը։

## Ծանոթագրություններ

## Արտաքին հղումներ
* Պաշտոնական կայք
* BBC News-ի հաղորդումը Թուրքիայում ձերբակալության մասին

Կատեգորիա:Բրիտանացի լրագրողներ
Կատեգորիա:Բրիտանացի կինոարտադրողներ
Կատեգորիա:Բրիտանացի կինոպրոդյուսերներ
Ղալթախչի (կայարան)

**Ղալթախչի,** Հարավկովկասյան երկաթուղու կայարան Լոռու մարզում։ Այն բացվել է Թբիլիսի - Գյումրի գծի հետ միասին և անվանակոչվել է կայարանից ոչ հեռու գտնվող համանուն գյուղի անունով։

## Գործունեություն
Կայարանը տեղակայված է Թբիլիսի - Մասիս հիմնական գծի վրա և պաշտոնական կոդավորիչի համաձայն բեռնատար կայարան է։ Բեռների և փոքր բեռնափոխադրումների միջոցով ապրանքների ընդունումն ու առաքումը թույլատրվում է միայն մուտքի ժամանակ կամ ոչ հանրային օգտագործման վայրերում։ Այնուամենայնիվ, կայարանում թույլատրվում է նաև ուղևորահոսքը. տոմսերի վաճառք և թիվ 6540/6541 Գյումրի - Վանաձոր երթուղու կանգառ.

Ճանապարհի միջին ժամանակը Գյումրիից 42 րոպե է, Վանաձորից՝ 58 րոպե։

Կայարանով են անցնում նաև միջքաղաքային ուղևորատար գնացքները. ձմռանը թիվ 372/371 երթուղին Երևան - Թբիլիսի և ամռանը թիվ 202/201 երթուղին Երևան - Բաթում, բայց Ղալթախչի կայարանում կանգառ չունեն։

Կայարանը վերակառուցումից հետո շահագործման է հանձնվել 2019 թվականի դեկտեմբերի 6-ին։

## Ծանոթագրություններ

## Արտաքին հղումներ
* Ղալթախչին «Տրանսլոգիստ» համակարգում
* Էլեկտրական գնացքների ժամանակացույցը Յանդեքսում

Կատեգորիա:Հայաստանի երկաթուղային կայարաններ
1¹¹=1 (Power of Destiny)

**1¹¹=1 (Power of Destiny)**, հարավկորեական բոյ բենդ Wanna One-ի առաջին և միակ ստուդիական ալբոմը։  Ալբոմը թողարկվել է 2018 թվականի նոյեմբերի 19-ին` Swing Entertainment և Stone Music Entertainment ընկերությունների կողմից։

## Թրեք լիստ

## Չարթեր
### Ամենշաբաթյա չարթեր

### Տարեկան չարթեր

 CD only

## Ծանոթագրություններ

Կատեգորիա:2018 ալբոմներ
Կատեգորիա:Կորեերեն ալբոմներ
Անսովոր խուզարկուն

**Անսովոր խուզարկուն** կամ **Անսովորները** (), ամերիկական դետեկտիվ սերիալ, որը 2009 թվականի ապրիլի 8-ից հունիսի 17-ը թողարկվել է ABC հեռուստաալիքով։

2009 թվականի մայիսի կեսերին սերիալի ստեղծող Նոա Հոուլին Twitter-ում գրել է, որ սերիալը երկրորդ եթերաշրջան չի ունենալու։

## Սյուժե
Խուզարկու Քեյսի Շրյոգերին (Էմբեր Թեմբլին) Նյու Յորքի ոստիկանության բարոյականության դեմ գործած հանցագործությունների դեմ պայքարի բաժնից տեղափոխում են սպանությունների հետաքննության բաժին։ Խուզարկուն ընկնում է իր համար լրիվ նոր` սպանությունների աշխարհ։ Շուտով նա հասկանում է, որ իր նոր կոլեգաներից յուրաքանչյուրն «իր կմախքն ունի պահարանում», բայց հենց նա ինքն էլ բացառություն չէ։

## Դերերում
* Էմբեր Թեմբլին` *խուզարկու Քեյսի Շյոգեր*
* Ջերեմի Ռեներ` *խուզարկու Ջեյսոն Ուոլշ*
* Ադամ Գոլդբերգ` *խուզարկու Էրիկ Դելահոյ*
* Գարոլդ Պերրինո` *խուզարկու Լեո Բենքս*
* Կայ Լեննոքս` *խուզարկու Էդդի Ալվարես*
* Ջոշուա Քլոուզ` *խուզարկու Հենրի Քոուլ*
* Մոնիկ Գաբրիելա Քարնեն` *խուզարկու Էլլիսոն Բոմոն*
* Թերրի Քիննի` *սերժանտ Հարվի Բրաուն*
* Արի Ֆլիաքոս` *Էրլ Բենթլի (դրվագ 6)*

## Դրվագներ

## DVD թողարկում
2010 թվականի ապրիլի 6-ին սերիալը թողարկվել էր միայն Amazon.com կայքում։ Տասը դրվագ կարելի է գտնել նաև Netflix կայքով (միայն DVD ձևաչափով), Hulu-ով և Crackle-ով` անվճար։

## Ծանոթագրություններ

## Արտաքին հղումներ
*

Կատեգորիա:Հեռուստասերիալներ այբբենական կարգով
Կատեգորիա:Անգլերեն հեռուստասերիալներ
Կատեգորիա:Ամերիկյան քրեական հեռուստասերիալներ
Վերին աշխարհի դափը (այլ կիրառումներ)

**«Վերին աշխարհի դափը»** անվանումով կան հետևյալ էջերը.

* «Վերին աշխարհի դափը», Վիկտոր Պելևինի պատմվածքը։
* «Վերին աշխարհի դափը», Վիկտոր Պելևինի պատմվածքի հիման վրա նկարահանված կարճամետրաժ կինոնկար։
Էմբեր Թեմբլին

**Էմբեր Րոուզ Թեմբլին** (, ), ամերիկացի դերասանուհի և բանաստեղծ։

## Կենսագրություն
Դերասան Ռասս Թեմբլինի դուստրը և դերասան Դին Սթոքվելլի սանիկը` Էմբեր Թեմբլինը, ծնվել է 1983 թվականի մայիսի 14-ին` Կալիֆոռնիայի Սանտա Մոնիկա քաղաքում։ «Երկարագուլպա Պիպին» ներկայացման մեջ հաջող հանդես գալուց հետո Էմբերին նկատել են գործակալները։ Իր կարիերայի սկզբում նկարահանվել է «Աղջիկների հավաքույթ» և «Կախարդական մատանի» ֆիլմերում, նաև` «Գլխավոր դաստիարակ» սերիալում։ Զբաղվում է վոկալով, նկարում է և բանաստեղծություններ գրում։

Առավել հայտնի դերերից են Ջոանի դերը «Նոր Ժաննա դ'Արկ» սերիալում և Թիբբիի դերը «Ջինս-թալիսման» և «Ջինս-թալիսման 2» ֆիլմերում։ Էմբեր Թեմբլինը «Բժիշկ Հաուս» սերիալի 7-րդ եթերաշրջանում ստացել է բժիշկ Մարթա Մասթերսի դերը։

## Անձնական կյանք
2012 թվականի հեկտեմբերի 6-ից Էմբերն ամուսնացած է Դևիդ Կրոսի հետ, ում հետ իրենց հարսանիքից առաջ հանդիպել է 4 տարի։ Նրանք ունեն դուստր` Մարլոու Էլիս Կրոս (ծնվել է 15.02.2017):

2019 թվականի մայիսին Թեմբլինը խոստովանել է, որ 2012 թվականին աբորտ է արել։

## Ֆիլմագրություն

## Պարգևներ և առաջադրումներ
* 2004` առաջադրում «Ոսկե գլոբուս» մրցանակ, «Սերիալի (դրամա) լավագույն դերասանուհի» անվանակարգում («Նոր Ժաննա դ'Արկ»)
* 2004` առաջադրում «Պրայմ թայմ «Էմմի»» մրցանակ, «Դրամատիկ սերիալի լավագույն դերասանուհի» անվանակարգում («Նոր Ժաննա դ'Արկ»)
* 2004` «Սատուրն» մրցանակ, «Լավագույն հեռուստադերասան» անվանակարգ («Նոր Ժաննա դ'Արկ»)
* 2005` «Սատուրն» մրցանակի առաջադրում, «Լավագույն հեռուստադերասան» անվանակարգ («Նոր Ժաննա դ'Արկ»)

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Ամերիկացի հեռուստատեսային դերասանուհիներ
Կատեգորիա:Դերասանուհիներ այբբենական կարգով
Կատեգորիա:Ամերիկացի բանաստեղծներ
Կատեգորիա:Ամերիկացի սցենարիստներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կինոռեժիսորներ
Կատեգորիա:Ամերիկացի գրողներ
Կատեգորիա:Ամերիկացի կին ռեժիսորներ
Կատեգորիա:Ամերիկացի ֆեմինիստ գրողներ
Կատեգորիա:Ամերիկացի կին գրողներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի ֆեմինիստներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի կին գրողներ
Կատեգորիա:20-րդ դարի ամերիկացի դերասանուհիներ
Վերին աշխարհի դափը (ֆիլմ)

**«Վերին աշխարհի դափը»** (), ռուսական կարճամետրաժ կինոնկար, որը 2020 թվականին նկարահանվել է ռուս ժամանակակից գրող Վիկտոր Պելևինի նույնանուն պատմվածքի հիման վրա։ Ռեժիսոր՝ Սերգեյ Գոդին։ Պրեմիերան Ռուսաստանում կայացել է 2020 թվականի հոկտեմբերի 27-ին։

## Սյուժե
Երեք կին, որոնցից մեկը Տիյմի շամանուհին է, անտառում գտնելով Երկրորդ համաշխարհային պատերազմի ժամանակների նացիստական ինքնաթիռի մնացորդներ, փորձում են մահացած օդաչուին կանչել երկրային իրականություն։ Վերջինը նրանց պետք է իրենց ամենաերիտասարդ ուղեկից Մաշայի հետ ամուսնացնելու համար։ Կյանքի հանգամանքների պատճառով Մաշան ամբողջովին մենակ էր, սիրեցյալը լքել էր նրան, և նա հայտնվել էր հիվանդանոցում։ Ժամանակը, երբ տեղի էին ունենում այս իրադարձությունները, հեշտ չէր, և բոլորը փնտրում էին փող աշխատելու և բարեկեցիկ ապագա որոնելու ուղիներ։ 1990-ան թվականները ստիպում էին մարդկանց գտնել ապրուստի որևէ տարբերակ, այդ թվում՝ ամենաանսովոր։ Նրանց այստեղ բերած Տանյայի համար տեղի ունեցող ամենը բիզնես է, բայց... Մարիայի և օդաչու Զվյագինցևի միջև առաջանում է խոր զգացողություն։ Մաշան զգում է, որ իրենց ժամանակներում այդքան խոր ու ազնիվ մարդիկ չկան։ Բաժանվելիս օդաչուն նրան մի շվի է տալիս։ Եթե Մաշան կրկին ցանկանա տեսնել նրան, ապա շվին կկանչի Զվյագինցևին հանդերձյալ աշխարհից։

## Ստեղծագործական կազմ
* **Ռեժիսոր**՝ Սերգեյ Գոդին
* **Սցենարի հեղինակներ**՝ Ալեքսեյ Գորովացկի, Սերգեյ Գոդին
* **Օպերատոր**՝ Վլադիմիր Լոբունեց
* **Պրոդյուսերներ**՝ Սերգեյ Շումակով, Ալեքսեյ Գորովացկի
* **Կոմպոզիտոր**՝ Ստանիս Դմիտրիև

## Դերերում
* Մարիա Կլիմովա
* Ալեքսանդրա Չերկասովա-Սլուժիտել
* Դմիտրի Սոլոմիկին
* Կոնստանտին Մուրզենկո
* Լենա Կուո։

## Ծանոթագրություններ

## Արտաքին հղումներ
* 
* «Վերին աշխարհի դափը» kinopoisk.ru կայքում
* [«Վերին աշխարհի դափը» [Յություբ]ում]

Կատեգորիա:2020 ֆիլմեր
Կատեգորիա:2020-ականների ռուսերեն ֆիլմեր
Կատեգորիա:Ռուսական ֆանտաստիկ ֆիլմեր
Կատեգորիա:Վիկտոր Պելևինի ստեղծագործությունների էկրանավորումներ
Սվյատոսլավ Յարոսլավիչ

**Սվյատոսլավ Յարոսլավիչ**, մկրտությամբ Նիկոլայ**** (), Յարոսլավի Իմաստունի և Ինգիգերդի Շվեդացու երրորդ որդին, Չերնիգովի իշխան,  1073 թվականից Կիևյան Ռուսիայի մեծ իշխան։ Չեռնիգովի տեղական սուրբ հիշողություն, 21 մայիս ըստ հուլյան օրացույցի։

## Վաղ տարիներ և Ռուսիայի հատված
Սվյատոսլավը սկզբում հիշատակվում է տարեգրության էջերում «6535» (այսինքն 1027) թվականին «*Ծնվել է Յարոսլավի երրորդ որդին և մականունն է նրա Սվյատոսլավ»*։ Երկրորդ անգամ 1054 թվականին, երբ Յարոսլավը Ռուսիան բաժանում է երկու որդիների միջև
thumb|слева|200px|Սվյատոսլավ Յարոսլավիչ, ուշ ժամանակի նկարչի
Այս երկու տվյալների միջև Սվյատոսլավի  կենսագրությունը հստակ  հայտնի չէ։ Մի շարք պատմաբաններ, օրինակ, Սերգեյ Վիկտորովիչ Ալեքսեևը հաստատում են, հոր կենդանության օրոք իշխան է եղել Վլադիմիր Վոլինսկում։
1054 թվականին բաժանման արդյունքում ստանում է Չեռնիգովը և նրա առջև փռված տարածքը:Տարեգրությունում նկարագրված է, որ Իզյասլավին հասել է Կիևը, Սվյատոսլավին՝ Չեռնիգովը, Վսեվոլոդ Յարոսլավիչին՝ Պերեյասլավը, Վյաչեսլավ Յարոսլավիչին՝ Սմոլենսկը։ Իգոր Յարոսլավիչին՝ Վլադիմիր Վոլինսկին
: Հետազոտողները ստեղծում են այդ իշխանության սահմանները։ Այսպես Նիկոլայ Կարամզինը ավելացնում է.

Չորրորդ գլուխ Մեծ իշխան Իզյասլավ, մկրտությամբ Դմիտրի, 1054-1077
Բոլորը չէ, որ համաձայն են Կարամզինի նշած իշխանության հետ, Սոլովյով Սերգեյ Միխայլովովիչը կարծում է,որ ոչ միայն Մուրոմո-Ռյազանսկի երկիրը, այլև Բելոոզերին պատկանում է Սվյատոսլավին, իսկ Վսեվոլոդը տիրել  է միայն Ռոստովյան երկրին։
Ընդ որում Ռոստովյան երկիրը ընդհուպ 1057 թվականը (երբ մահացավ Վլադիսլավը) պատկանել է նրանց ազգական Ռոստիսլավ Վլադիմիրովիչին՝ (տմուտարանսկայի իշխանին)։ Նման տարբերակ է պնդում Ս.Վ.Ալեքսեևը Սվյատոսլավների սեփականության վերաբերյալ։ Վսեվոլոդի տիրապետության վերաբերյալ նա սահմանափակվում է Պերեսլավյանսկի տիրապետությամբ։ Որպես հաստատում Բելոզերյայի տիրապետության մասին խոսելիս (կամ ամբողջ Ռոստովո-Սուզդալյան մարզի) հետազոտողները դիմում են Ռոստովյան 1071 թվականի իրադարձություններին. Պոսեմյայի՝ Կուրսկի հետ Սվյատոսլավին պատկանելության վերաբերյալ նույնպես տարբեր կերպ են գնահատվում պատմաբանների կողմից։  Պ.Վ. Գոլուբովսկին կարծում է, որ արդեն  1054 թվականից  Պոսեմյոն պատկանել է Պերեյասլավին,  դրա հետ համաձայն են Վ.Վ. Մավրոդին և մասամբ Ա.Կ.Զայցևը,  թեև այլ հեղինակների կարծիքով այդ շրջանը պատկանել է Սվյատոսլավ Չերնիգովսկուն կամ բաժանվել է Պերեյասլավյան և Չեռնիգովյան իշխանությունների միջև։

## Ծանոթագրություններ

Կատեգորիա:Ռուսիա
Կատեգորիա:Հին Ռուսիայի իշխաններ
Նիկոլայ Եժով

**Նիկոլայ Իվանովիչ Եժով** (, ), հայտնի նաև **Արյունալի թզուկ** () մականվամբ, ռուս խորհրդային կուսակցական գործիչ, ԽՍՀՄ պետանվտանգության գլխավոր կոմիսար (1937 թվականի հունվարի 28-ից, 1941 թվականի հունվարի 24-ին զրկվել է կոչումից), ԽՍՀՄ Ներքին գործերի ժողկոմ (1936-1938), ՀամԿ(բ)Կ ԿԿ կուսակցական վերահսկողության հանձնաժողովի նախագահ (1935—1939), ՀԱՄԿ(բ)Կ ԿԿ կազմբյուրոյի անդամ (1934—1939), ՀԱՄԿ(բ)Կ ԿԿ քարտուղար (1935—1939), ՀԱՄԿ(բ)Կ ԿԿ քաղբյուրոյի անդամության թեկնածու (1937—1939), Ջրային տրանսպորտի ժողկոմ (1938—1939)։

1936-1938 թվականներին՝ ստալինյան բռնաճնշումների ժամանակահատվածում, ղեկավարելով Ներքին գործերի ժողովրդական կոմիսարիատը (ՆԿՎԴ), մասնակցություն է ունեցել Խորհրդային Միության ողջ տարածքում իրականացված զանգվածային ձերբակալություններին և մահապատիժներին։ 1937 թվականը, որի ժամանակ խորհրդային բռնաճնշումները հասել էին գագաթնակետին, իր ազգանվամբ կոչվել է *«եժովշինա»* (*ежовщина*)։

Ի վերջո, Եժովը ձերբակալվել է 1939 թվականին, իսկ մեկ տարի անց գնդակահարվել «հակասովետական պետական հեղաշրջում նախապատրաստելու» մեղադրանքով։

## Ծանոթագրություններ

## Գրականություն
* 

## Արտաքին հղումներ
* Ձերբակալվածների ցանկ (լուսածրում)

Կատեգորիա:Անձինք:ԽՍՀՄ ՊԱԿ
Կատեգորիա:Բելառուսական ԽՍՀ ԳԽ 1-ին գումարման պատգամավորներ
Կատեգորիա:Բոլշևիկներ
Կատեգորիա:ԼԳԲՏ անձինք
Կատեգորիա:Լենինյան մրցանակի դափնեկիրներ
Կատեգորիա:ԽՄԿԿ անդամներ
Կատեգորիա:ԽՍՀՄ ԳԽ 1-ին գումարման պատգամավորներ
Կատեգորիա:ԽՍՀՄ քաղաքական գործիչներ
Կատեգորիա:ԽՍՀՄ-ում գնդակահարվածներ
Կատեգորիա:Խորհրդային Միության հերոսներ
Կատեգորիա:Հականույնասեռական օրենսդրությամբ դատապարտված անձինք
Կատեգորիա:Հայտնի սպանվածներ
Կատեգորիա:Հետախույզներ
Կատեգորիա:Մահապատժի ենթարկված քաղաքական գործիչներ
Կատեգորիա:Ռուս կոմունիստներ
Կատեգորիա:Սոցիալիստական աշխատանքի հերոսներ
Կատեգորիա:Ցեղասպանության կազմակերպիչներ
Կատեգորիա:Առաջին համաշխարհային պատերազմին մասնակցած ռուսական ռազմական գործիչներ
Կատեգորիա:ԽՄԿԿ(բ) 17-րդ համագումարի պատվիրակներ
Աբովյան ՖԱ

**Աբովյան ֆուտբոլային ակումբ** (Աբովյան ՖԱ), հայկական կազմալուծված ֆուտբոլային ակումբ Կոտայքի մարզի Աբովյան քաղաքից։ Ակումբը ստեղծվել է 2005 թվականին և նույն տարվա ընթացքում մասնակցել է Հայաստանի Առաջին լիգային: Ակումբը լուծարվել է մինչև Առաջին լիգայի 2005 թվականի մրցաշրջանի ավարտը։

## Լիգայի ցուցանիշներ

## Ծանոթագրություններ

## Արտաքին հղումներ
RSSSF Հայաստան (և տարեկան ենթաէջեր)

Կատեգորիա:2005 կազմալուծումներ Հայաստանում
Կատեգորիա:2005 հիմնադրումներ Հայաստանում
Կատեգորիա:Ֆուտբոլային ակումբներ հիմնադրված 2005 թվականին
Սպասում (երգ)

**Սպասում**, Լյուդվիգ Դուրյանի բանաստեղծության բառերով հայկական ժողովրդական երգ, որի երաժշտության հեղինակը Խաչատուր Ավետիսյանն է։ Այն «Տաղերգություն եղեռնի զոհերի հիշատակին» օրատորիայի յոթ մասերից մեկն է։

## Պատմություն
Օրատորիան հրատարակվել է 1990 թվականին Երևանի «Խորհրդային գրող» հրատարակչությունում։

## Բառեր

## Ծանոթագրություններ

## Արտաքին հղումներ
* Չհնացող ժառանգություն - imYerevan 

Կատեգորիա:Հայկական ժողովրդական երգեր
Արաքս ՖԱ (Արարատ)

**Արաքս,** հայկական պրոֆեսիանալ ֆուտբոլային ակումբ Արարատ քաղաքից, որը հիմնադրվել է 2001 թվականին։ Այս ակումբն իր էությամբ «Արաքսի» առաջին թիմի պատմության շարունակությունն է, որը փոխելով հովանավորին` վերանվանվեց և տեղափոխվեց մայրաքաղաք, որտեղ հետագայում միացավ «Բանանցի» հետ՝ դառնալով մեկ ակումբ։

## Պատմություն
Թիմը կազմավորվել է 2001 թվականին Արարատում և իր առաջին մրցաշրջանը սկսել է 2002-ին` Առաջին լիգայում, որտեղ ընդամենը երկու միավոր նրանց չբավականացրեց ոսկե մեդալի համար։ Առաջին լիգայի հաղթող «Արմավիրը» ֆինանսական խնդիրների պատճառով դուրս մնաց հաջորդ մրցաշրջանի մեկնարկից առաջ, իսկ թափուր տեղը բաժին հասավ «Արաքսին»։

Հայաստանի բարձրագույն խմբում ակումբի մրցաշրջանը չհաջողվեց՝ 28 խաղերում վաստակեց ընդամենը 9 միավոր և զբաղեցրեց վերջին հորիզոնականը։ Դրանից հետո վերադարձավ Առաջին լիգա, որտեղ թիմը զբաղեցրեց 6-րդ տեղը։ Իսկ 2005 թվականին, 7-րդ տուրից հետո, ակումբը դուրս եկավ խաղարկությունից, իսկ նրա խաղերի արդյունքները չեղյալ հայտարարվեցին։ Ակումբը դադարեց գոյություն ունենալ։

## Նվաճումներ

### Ազգային առաջնություններ

; 15x15փքս **[[Հայաստանի ֆուտբոլի առաջնություն (Առաջին խումբ)|Առաջին լիգայի]]** արծաթե մեդալակիր (1)
: 2002 թ

### Խաղացողի նվաճումները

* Մրցաշրջանի լավագույն ռմբարկուները.
** 2004 - Կարեն Ասատրյան (28) *(Առաջին լիգա)*

## Ակումբի գլխավոր մարզիչներ

*  Աշոտ Աբրահամյան (- 2003 թ. Հունիս)
*  Գառնիկ Ասատրյան (2003 թ. Հունիս -)

## Արտաքին հղումներ

* Պրոֆիլը weltfussballarchiv.com կայքում  )
* Պրոֆիլը klisf.info- ում )

Կատեգորիա:Հայկական ֆուտբոլային ակումբներ
Կոնստանտին Մաքրիս

**Կոնստանտին «Գաս» Մաքրիս** (), հունական ծագման ամերիկացի կինոօպերատոր, հեռուստատեսային ռեժիսոր և հեռուստատեսային պրոդյուսեր, որն առավել հայտնի է Դիկ Վուլֆի սերիալներում իր աշխատանքով։ Հայտնի աշխատանքներից են «Օրենք ու կարգ», «Ալֆա մարդիկ», «Սեզոնի հիթը` նարնջագույն» հեռուստասերիալները։ «Էմմի»(1993, 1997, 1998) և «Արծաթե մուրճ»(1999, 2000) մրցանակների դափնեկիր։ Կինոօպերատորների ամերիկյան ընկերության անդամ (1997)։

## Կենսագրություն
Մաքրիսի ծնողները Կարպատոս (Հունաստան) կղզու Վոլադա գյուղից եկվորներ են։

Զվարճանքի ոլորտում իր կարիերան սկսել է 1970-ականներին, հիմնականում աշխատելով հեռուստատեսությունում։

Ամերիկայի Միացյալ Նահանգների հունական համայնքի ակտիվ անդամ է։

## Ֆիլմագրություն
### Ռեժիսոր

### Կինոօպերատոր

### Պրոդյուսեր

### Այլ

## Ծանոթագրություններ

## Արտաքին հղումներ
* Star Parade at the Hellenic Charity Ball 2015
* Hellenic Charity Ball Shines With Celebrities and Love of Hellenism 
* Constantine Makris
* Constantine Makris
* Constantine Makris
* Αποφοίτηση Ελληνικού Σχολείου Αγ. Δημητρίου Γιούνιον Νέας Ιερσέης (Βίντεο) 

Կատեգորիա:Ամերիկացի կինոօպերատորներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի կինոռեժիսորներ
ԲՄԱ Արայ Էջմիածին

**ԲՄԱ Արայ Էջմիածին**, հայկական կազմալուծված ֆուտբոլային ակումբ Արմավիրի մարզի Վաղարշապատ քաղաքից։

## Պատմություն
Ակումբը հիմնադրվել է 1967 թվականին։ Մինչև անկախ Հայաստանի առաջնության ձևավորումը, չկար պրոֆեսիոնալ առաջնություն, որտեղ հանդես կգար ակումբը։ Միայն 1990 թվականին սկսեց ԽՍՀՄ երկրորդ լիգայի պրոֆեսիոնալ փուլը, որտեղ նրանք 7-րդ տեղում էին։

1992 թվականին թիմը ելույթ ունեցավ Հայաստանի Պրեմիեր լիգայում, որտեղ նրանք գրավեցին 10-րդ տեղը և հաջորդ տարվա համար ամրագրեցին իրենց տեղը բարձրագույն լիգայում։

Հայաստանի գավաթի խաղարկությունում թիմը դուրս եկավ քառորդ եզրափակիչ և 0:2 հաշվով հաղթեց Վան Երևանին: Այս արդյունքները լավագույնն են Հայաստանի առաջնության բարձրագույն լիգայում թիմի ելույթների պատմության մեջ։ Հետագա մրցաշրջանների վատ արդյունքները, որտեղ նրանք 13-րդ և 14-րդն էին, թիմին ուղարկեցին Առաջին լիգա, որտեղ նրանք շարունակեցին ելույթները։ 1995 թվականին ոչ պաշտոնական առաջնությունում թիմը զբաղեցնում է երրորդ տեղը և դառնում բրոնզե մեդալակիր։

## Լիգայի ցուցանիշներ

## Գլխավոր մարզիչ
*   Բ. Եղիազարյան  (1990) 
*   Սամվել Այվազյան (1991)
*  Արկադի Անդրեասյան (1992–1993)
*  Աշոտ Մարտիրոսյան (1993)
*  Ռուդիկ Ավանեսյան (1993)
*  Ղևոնդ Պողոսյան (1994)

## Ծանոթագրություններ

## Արտաքին հղումներ
* BMA-Arai at foot.dk  (in Danish)
* RSSSF Հայաստան (և ենթաէջեր տարեկան)

Կատեգորիա:1967 հիմնադրումներ Հայաստանում
Կատեգորիա:2005 կազմալուծումներ Հայաստանում
Կատեգորիա:Վաղարշապատ